
PRIJEDLOG UGOVORA 
Javna ustanova Razvojna agencija Šibensko-kninske županije ,Velimira Škorpika 6, 22000 Šibenik, OIB:21715496907, koju zastupa ravnateljica Mira Lepur  (u daljnjem tekstu: Naručitelj) 
i ____________________ iz _______________________________, OIB. koju zastupa ______ (u 
daljnjem tekstu: Izvođač) sklapaju 

U G O V O R
O NABAVI RADOVA SANACIJE POKROVA TRI OBJEKTA U SKLOPU PODUZETNIČKOG INKUBATORA U ŠIBENIKU

Članak 1.
PREDMET OVOG UGOVORA JE : nabava radova sanacije pokrova tri objekta u sklopu Poduzetničkog inkubatora Šibenik, sukladno Odluci o odabiru KLASA: ______________, URBROJ:______________ . 
Ovaj ugovor financira se u sklopu projekta Compete Plamet koji je financiran  iz Programa Interreg IPA prekogranične suradnje Hrvatska – Bosna i Hercegovina – Crna Gora 2014 – 2020.
Naručitelj ustupa, a Izvođač preuzima izvođenje radova sanacije pokrova tri objekta u sklopu Poduzetničkog inkubatora Šibenik sagrađeni na k.č.br. 3919, K.O. Šibenik u Šibeniku na adresi Velimira Škorpika 17b . Izvođač će izvoditi radove sanacije prema Troškovniku iz Ponude od ________________ koji se prilažu ugovoru i njegov su sastavni dio. 
Članak 2.
Vrijednost radova iz članka 1. ovog ugovora iznosi: 
___________________  kuna bez PDV-a 
___________________  kuna PDV
 ___________________ kuna s PDV-om
Vrijednost radova je nepromjenjiva za cijelo vrijeme trajanja Ugovora. Radovi iz članka 1. ovog ugovora obračunati će se po stvarno izvedenim količinama i ugovorenim jediničnim cijenama. 
Članak 3.
Izvođač se obvezuje odmah po potpisivanju ovog ugovora a najkasnije u roku od 8 dana od dana potpisivanja ugovora dostaviti Naručitelju solemiziranu bjanko zadužnicu za uredno ispunjenje ugovora u iznosu od 10% (bez PDV-a) od vrijednosti ugovora s rokom valjanosti 30 (trideset) dana nakon ispunjenja svih ugovornih obveza. 
Članak 4.
Rok izvođenja radova je _____ radnih dana. 
Članak 5.

Ako Odabrani ponuditelj ne izvrši radove u ugovorenom roku, uključivo opravdano produženi rok, isti se obvezuje platiti Naručitelju na ime ugovorne kazne 0,2 % (nula zarez dva posto) od ukupno ugovorene vrijednosti za svaki dan prekoračenja roka završetka radova, s tim da ukupni iznos ugovorne kazne ne može prijeći 10% (deset posto) od ukupne ugovorene vrijednosti. 
Ugovorna kazna neće osloboditi odabranog ponuditelja obveze da dovrši radove ili bilo koje druge obveze, zadatke ili odgovornosti koje ima prema Ugovoru o javnoj nabavi radova i Dokumentaciji o nabavi. 

Članak 6.
Rok izvedbe radova  produžava se u slučaju ako Izvođač bez svoje krivnje bude spriječen izvoditi radove događajima koji se nisu mogli predvidjeti i čije posljedice Izvođač nije mogao izbjeći niti otkloniti. Takvim događajima smatraju se: poplava, potres i jaka studen ispod –5 °C i visoke temperature iznad +38 °C, mjere propisane od nadležnih organa države, a koje imaju značenje izvanrednih događaja
Članak 7.

Kako će se na pokrovu vršiti demontaža valovitih salonit ploča koje sadrže azbest, postupanje s građevinskim otpadom koji sadrži azbest mora biti u skladu s odredbama Zakona o zaštiti na radu („Narodne novine“ 59/96, 94/96, 114/03, 86/08), Zakona o prijevozu opasnih tvari („Narodne novine“ 79/07), Pravilnika o gospodarenju otpadom („Narodne novine“ 23/07 i 111/07), Pravilnika o načinu i postupcima gospodarenja otpadom koji sadrži azbest („Narodne novine“ 42/07), Pravilnika o načinima i uvjetima odlaganja otpada, kategorijama i uvjetima rada za odlagališta otpada („Narodne novine“ 117/07), te Naputka o postupanju s otpadom koji sadrži azbest („Narodne novine“ 89/08). Na temelju članka 10. Zakona o Fondu za zaštitu okoliša i energetsku učinkovitost („Narodne novine“ broj 107/03), članka 20. Statuta Fonda za zaštitu okoliša i energetsku učinkovitost („Narodne novine“ broj 193/03 i 73/04), radi provedbe Odluke Vlade Republike Hrvatske o postupanju Fonda za zaštitu okoliša i energetsku učinkovitost za provedbu hitnih mjera u organizaciji sustava skupljanja i zbrinjavanja otpada koji sadrži azbest („Narodne novine“ 92/08) i Naputka o postupanju s otpadom koji sadrži azbest Ministarstva zaštite okoliša, prostornog uređenja i graditeljstva („Narodne novine“ 89/08) donosi slijedeće UPUTE O POSTUPANJU S GRAĐEVINSKIM OTPADOM KOJI SADRŽI AZBEST RADI ODLAGANJA NA POSEBNO PRIREĐENE PLOHE (KAZETE) ZA ODLAGANJE GRAĐEVINSKOG OTPADA KOJI SADRŽI AZBEST: 
Pravna i/ili fizička osoba u ovom slučaju Izvođač radova dužan je građevinski otpad koji sadrži azbest (ravne i valovite salonitne ploče) pripremiti Skupljaču na slijedeći način: 

· Pokrovne salonitne ploče ili druge azbestne ploče koje se nalaze na krovištima ili u zidovima objekata, prilikom uklanjanja potrebno ih je cijelo vrijeme prskati vodom, te pažljivo demontirati kako ne bi došlo do lomljenja. 
· Pokrovne salonitne ploče nikako nije preporučljivo bacati s krova već ih je potrebno pažljivo spustiti i složiti na mjesto pristupačno za prijevoz. 

· Prilikom rada sa salonitnim pločama preporuča se primjena osobnih zaštitnih sredstva (maske, rukavice, zaštitna odjeća i dr.). 

Troškove pripreme građevinskog otpada koji sadrži azbest pravne i fizičke osobe u ovom slučaju Izvođač radova  snosi sam. 

Azbest je opasan za zdravlje samo kada se azbestna vlakna nalaze u zraku koji se udiše. Zbog toga je svako bacanje, struganje, bušenje, razbijanje, lomljenje ili bilo kakvo drugo obrađivanje proizvoda koji sadrže azbest opasno za zdravlje ljudi (U BLIZINI IZVOĐENJA RADOVA SE NALAZI ŠKOLA!!!). Iz navedenih razloga prilikom postupanja s građevinskim otpadom koji sadrži azbest nužno je pridržavati se propisanih uvjeta zaštite na radu i koristiti odgovarajuća osobna zaštitna sredstva. 

 Nakon što je građevinski otpad koji sadrži azbest pripremljen za odvoz, pravne i/ili fizičke osobe u ovom slučaju izvođač radova dužan je pozvati Skupljača koji se nalazi na popisu tvrtki koje imaju dozvolu za gospodarenje otpadom koji sadrži azbest. 

Pripremljeni građevinski otpad koji sadrži azbest potrebno je upakirati u odgovarajuću ambalažu kako bi se onemogućilo oslobađanje azbestnih vlakana u okoliš (big bag vreće, strech folije, EU-palete, PE vreće minimalne debljine 0,4 mm, i dr.). 

Prostor s kojeg se odvozi građevinski otpad koji sadrži azbest mora ostati čist i uredan. 

Članak 8.
Plaćanje će se obavljati po ispostavljenim privremenim i okončanom situacijom na poslovni račun Izvođača. Naručitelj će plaćanje neosporenog dijela situacije obaviti u roku od 60 (šezdeset) dana od primitka i ovjere privremenih i okončane situacije od strane nadzornog inženjera. 
Članak 9.
Obračun izvršenih radova vršit će se prema stvarno izvršenim količinama i cijenama iz troškovnika koji je sastavni dio ovog ugovora. Naručitelj se obvezuje privremene situacije ovjeriti u roku 10 (deset) dana od dana primitka iste. 
Članak 10.
Naručitelj ima pravo prigovora na privremene ili okončanu situaciju ukoliko utvrdi nepravilnosti te pozvati izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima. 
Članak 11.
Izvođač je dužan radove izvoditi u skladu s Troškovnikom koji je sastavni dio ugovora. Ako Izvođač uoči nedostatke u tehničkoj dokumentaciji dužan je o tome obavijestiti Naručitelja odnosno, ako uočeni nedostaci u tehničkoj dokumentaciji ugrožavaju sigurnost građevine, život ili zdravlje ljudi ili susjedne građevine Izvođač će obustaviti izvođenje radova i poduzeti mjere da se nedostaci otklone. 
Članak 12.
Izvođač se obvezuje ugovorene radove iz ovog ugovora izvoditi u skladu s zakonima, tehničkim propisima, pravilima struke i zahtjevima Naručitelja. 
Članak 13.
Izvođač će imenovati ovlaštenog voditelja gradilišta, odnosno inženjera gradilišta sukladno Zakonu o gradnji. 

Članak 14.

Minimalni jamstveni rok za kvalitetu izvedenih radova iznosi 24 mjeseca, računajući od dana uredno izvršene primopredaje radova i potpisa primopredajnog zapisnika.

Jamstvo za otklanjanje nedostataka u jamstvenom roku odabrani ponuditelj dužan je dostaviti Naručitelju u obliku neopozive bankarske garancije, naplative na prvi poziv i bez prava prigovora, na iznos od 10% (deset posto) vrijednosti izvedenih radova bez PDV-a utvrđenih po okončanom obračunu.

Odabrani ponuditelj obvezan je u jamstvenom roku bez prava na posebnu naknadu izvršiti otklanjanje svih nedostatke na objektu koji je predmet nabave. Rok važenja jamstva je jednak je jamstvenom roku kojeg ponudi ponuditelj u sklopu svoje ponude, odnosno kojeg navede u Izjavi o dostavi jamstva za otklanjanje nedostataka u jamstvenom roku. 

Ovo jamstvo Naručitelj će aktivirati u slučaju da odabrani ponuditelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete. 

Jamstvo za otklanjanje nedostataka odabrani ponuditelj dužan je dostaviti Naručitelju u roku od 8 (osam) dana od dana izvršene primopredaje radova, a najkasnije uz dostavu okončane situacije. 

Neiskorišteno jamstvo će biti vraćeno odabranom ponuditelju po izvršenim obvezama iz ugovora, odnosno po isteku njegova važenja.

Članak 15.
Izvođač jamči za ispunjavanje bitnih zahtjeva za građevinu, stručnost i kvalitetu izvedenih radova i ugrađenih materijala. Izvođač jamči Naručitelju oslobađanje od bilo kojih odgovornosti za plaćanje iznosa po svim trženjima, zahtjevima, sudskih presudama i od svih vrsta rashoda u svezi s povredama, nesretnim slučajevima u procesu izvršenja radova od strane Izvođača, isključujući slučajeve kada je šteta nastala krivnjom Naručitelja. Naručitelj nema nikakve obveze ni odgovornosti ukoliko se pojave zahtjevi prema Izvođaču nezavisno kojeg karaktera od strane trećih osoba. 
Članak 16.
Ukoliko Izvođač bez krivnje naručitelja jednostrano prekine ugovor, dužan je Naručitelju nadoknaditi štetu koja je nastala raskidom ugovora. Naknada štete obuhvaća i izmaklu dobit. 
Članak 17.
Naručitelj može raskinuti ovaj ugovor i prije isteka roka na štetu Izvođača u slučaju: 
- ne dostavljanja solemizirane bjanko zadužnice na način kako je to navedeno u ovom ugovoru 
- neopravdanog kašnjenja radova utvrđenih dinamikom izvođenja radova većeg od 5 radnih dana, 
- opetovanog upozorenja Izvođaču od Nadzornog inženjera na nekvalitetno izvođenje radova, 
Članak 18.
Ukoliko Naručitelj raskine Ugovor bez krivnje Izvođača dužan je platiti Izvođaču sve do tog trenutka završene radove sukladno troškovniku koji je sastavni dio Ugovora. 
Članak 19.
Potpisnici ovog ugovora suglasni su da će sve nesuglasice rješavati sporazumno. Ukoliko eventualno nastale sporove ne bi bilo moguće riješiti sporazumno, za rješavanje spora ugovara se nadležni sud u Šibeniku. 
Članak 20.
Ovaj ugovor sačinjen je 6 (šest) istovjetnih primjerka, od kojih svaka ugovorna strana zadržava po tri (3) primjerka ugovora.

	Klasa: 
Urbroj: 
Šibenik, ___________.god. 
ZA NARUČITELJA RAVNATELJICA: 
Mira Lepur 
	ZA IZVOĐAČA 

